VIESNĪCA ARCHER GRAY ŅUJORKA
Vai mums jāparunā?
Tev ir nepatikšanas?
Es atvainojos. Man nevajadzēja iet uz tavu darbu.
Man nevajadzēja to darīt.
Es nebiju savā prātā.
Tikai tas, ko tu darīji, mani ļoti sāpināja.
Nu, tad man būtu jāatvainojas tev?
Kur manas manieres!
Piedod!
Esmu idiots.
Es gribēju tevi sāpināt.
Gribēju, lai tu tiec sāpināta tāpat, kā tu sāpināji mani.
Jo esmu nožēlojams.
Zinu, ka neesmu pelnījis vēl vienu iespēju,
tomēr lūdzu, lai to man dod.
Es braukšu uz rehabilitāciju.
Es norīšu tās lepnuma druskas, kas man vēl atlikušas.
Es ļaušu tev samaksāt. Es palikšu.
Es neļaušu mammai mani no turienes izvilkt.
Es tikšu ar to galā.
Lūdzu!
Klau, tev nav, par ko uztraukties.
Būs labi.
Vienkārši sēdi tur un to pārciet!
Es zinu, kas man jāsaka.
Lūdzu, ļauj runāt man!
Ei, vai vari pievest mūs no aizmugures?
-Būs labi. Būs labi. -Tur ārā ir īsts zoodārzs.
Aleks, šeit! Kā jūties par Miča nāvi?
Kad pēdējoreiz runāji ar Miču?
BRIESMONIS
-Aleks! -Aleks!
Aleks!
Aleks, man žēl par tavu zaudējumu.
Zinu, ka jums ar Miču bija sarežģītas attiecības.
Tās nebija sarežģītas. Viņi bija partneri.
Viens no viņiem bija seksuāls varmāka un tika atlaists,
un otrs izcieta sekas.
Un viņa vienkārši viņu apciemoja? Itālijā?
Jebkurā gadījumā tā ir privāta lieta.
Jūs par to nebūtu uzzinājuši, ja jūsu darbinieki nebūtu krāpušies
un ielīduši viņas kredītkartē un e-pastā.
Ir labi. Ir...
Aleksai līgumā ir paredzēts atvaļinājums.
Ir neparasti, ka tas izmantots tik ātri, bet tas ir pieņemami.
Dag, vai nu tu ļausi mums runāt, vai iesi ārā gaitenī.
Aleks, tu esi ģimene.
Pat tuvāka par ģimeni, jo mēs izvēlējāmies būt saistīti.
Un mēs savai ģimenei nemaksātu 25 miljonus.
Tas nozīmē, ka mēs tevi mīlam, lai vai kas.
Ja būs kāda negatīva reakcija, mēs tevi atbalstīsim
un palīdzēsim tev tikt tam cauri.
Labi.
Es to atdošu atpakaļ.
Mēs neprasām to atpakaļ.
Pag, ko tu atdosi?
Naudu. Es atdošu atpakaļ naudu.
Atgriešanās šeit bija liela kļūda, un tagad es to redzu.
Šādu lēmumu tev nevajadzētu pieņemt, kamēr tu...
Esmu izlēmusi, Dag. Ja?
Paturi savu komisijas maksu! Es to pilnīgi saprotu,
bet 16. marts būs mana pēdējā diena TMS.
Kā ar raidījumu labākajā laikā?
Ko esmu palaidusi garām?
Megijas Breneres grāmata iznāks septiņpadsmitajā.
Un tajā būs mani apsūdzoša informācija.
Vai tev nav iebildumu pastāstīt?
Viņai ir. Un, iespējams, šī grāmata dienasgaismu neieraudzīs.
YDA interviju ar Megiju ir atcēlis, tāpēc...
Dag, Stella,
vai atstāsiet, lūdzu, mūs ar Aleksu uz brīdi vienus?
Labi.
Klau, Aleks, tu ne...
Dag, izbeidz! Uz āru!
Paldies.
Mani izslēgs...
Korij, par to, ko es darīju.
Ja vien tu nesaki, ka mētājies ar rasistiskiem vai homofobiskiem saukļiem,
es tavu līgumu neanulēšu. Nu nē.
Kāpēc tu tagad nevarētu nozust, lai izārstētu muguru?
Ļausim Lorai tevi aizstāt,
un tad tu ar triumfu atgriezīsies labākajā ētera laikā.
Es pārgulēju ar Miču.
Skaidrs. Mums nav ne jausmas, kā tā grāmata visu ietekmēs.
Viņš ir seksuāls varmāka.
Tava feministiskā varone pārgulēja ar ienaidnieku.
Darīja to apzināti,
netika piespiesta,
bija precējusies.
Un viņa to nemaz nenožēlo.
Tāda es esmu.
Es negribu to naudu. Man pietiek. Vienkārši pietiek.
Vari atdot labdarībai, bet nevari mani piespiest paņemt to atpakaļ.
Ak dievs, Korij!
Vai esi spēlējusi pinbolu, Aleks? Pinbolu.
Tur ir tādi šķēršļi.
To vienīgais uzdevums ir izsist no ierindas tavu bumbiņu
un noraut tev spēli.
Jo lielāku sodu tu izciet, jo vairāk punktu vari savākt,
bet tiem nedrīkst pievērst uzmanību.
Tas ir tikai troksnis.
Ir jāsavāc nervi un jāskatās uz bumbiņu,
jo patiesībā spēles gaitu nosaka lāpstiņas.
Un lāpstiņas var likt bumbiņai
uzlidot pa rampu tik ātri, ka tev galva sareibs,
un tur tu nopelnīsi īstos punktus.
Tev tikai jāļauj lāpstiņām strādāt.
Paldies par ļoti savādo uzmundrinājumu, Korij.
Jā, bet dažreiz -
un sauc to par sasodītu neveiksmi -
tu ieraugi, ka bumbiņa ripo taisni lejā pa reni.
Ar lāpstiņām to nekādi nevar aizsniegt,
un tu nodomā: "Nuja, laikam jau tās ir beigas." Vai ne?
"Tā ir mana pēdējā bumbiņa, un monētu vairs nav."
Tajā brīdī tu uzbur sevī mātes spēku,
kuras bērns ir iestrēdzis zem pontiaka,
un tu pacel to mašīnu kā sūdu, jo tu vari.
Es neņemšu to naudu atpakaļ.
Es iemetu monētas, un neviens neaizmirsīs, ka kloķi norāvu es.
Un nu man ir bumbiņas, ar kurām jāspēlē.
Tev vienmēr būs bumbiņas, ar ko spēlēt, Korij.
Tāds tu esi.
Es tikai gribu pabeigt savas The Morning Show dienas,
un, kā jau teicu, es aiziešu dienu pirms grāmatas iznākšanas.
Tāpēc parūpējies!
Parūpējies par šo raidījumu un sevi!
Dari, kas tev jādara.
Ar atgriešanos, Aleks!
Paldies, Džimbo.
Tā.
Ak dievs...
Jā?
Sveicināta!
Sveika!
-Vai drīkstu uz brīdi ienākt? -Jā, protams.
Atvaino, ka tik pēkšņi nozudu.
-Paldies, ka piesedzi. -Jā. Jā. Nekas.
-Jā. -Kā tu jūties?
Labi. Pirmdien atgriezīšos.
Esi droša, ka tev nevajag vairāk laika?
Nē. Viņi reklamēja tevi un mani,
un domāju, ka mums viņiem ir jādod tevi un mani.
Skaidrs.
Tikai es pirmdien te nebūšu.
Es...
Man jāaizved brālis uz rehabilitāciju.
Nē.
Man ļoti žēl, ka tev tas jādara vēlreiz.
Jā. Paldies.
Labi. Tad es būšu kopā ar Denjelu.
Lora piedāvājās mani pirmdien aizvietot,
tāpēc varbūt labāk gribi atgriezties otrdien?
Nē, es būšu.
-Es būšu. Tad tiksimies otrdien! -Labi.
Un varbūt nākamnedēļ varam aiziet iedzert vai ko?
Man ir sajūta, ka tad, kad tu atgriezies,
es biju uzcēlusi visus tos žogus, un tas nebija godīgi.
Es tiešām to gribētu. Tiešām.
Bet tu varētu gribēt no manis mazliet distancēties.
Distancēties?
Tas ir tevis pašas...
Jā, uzticies man!
Vai tev viss kārtībā?
Būs labi. Paldies.
-Lai labas brīvdienas! -Labi.
Labi.
BREDLIJA DŽEKSONE
Kesleres kundze, izsaku līdzjūtību.
Ļoti jauki. Paldies.
-Visi zina, ka būšu, ja? -Jā.
Un daži tur būs un daži nebūs.
Man tas jāizdara, bet tas ir tik savādi.
Tu vismaz nevalkā masku. Es jūtos kā Maikls Džeksons.
Tev ir iemesls būt piesardzīgai.
Vai Mija no manis izvairās?
Viņai bija jābūt kur citur.
Sveiki! Vai varu lūgt jūsu uzmanību?
Paldies, ka ļāvāt man ierasties un ar jums parunāt.
Tiem, kas mani nepazīst, - mani sauc Peidža Džeikobsa, agrāk - Keslere.
Es zinu, ka šis ir savādi. Apgrūtinājums.
Vakardienu es pavadīju, plānojot piemiņas pasākumu cilvēkam, kuru neieredzu,
zvanot cilvēkiem, par kuriem domāju, ka viņi uz to varētu ierasties.
Jā.
Bet mans jaunākais šorīt man prasīja, vai tur būs visi tēta draugi.
Vārdu sakot, esmu šeit tāpēc, ka esmu māte.
Miča ķermenis vēl ir Itālijā, ja tas to atvieglo.
Tas būs nākampirmdien.
Es atvainojos, ja kādu ar savu ierašanos aizvainoju. Paldies.
Es tikšu ārā.
Kāpēc mēs nerunājam ar Baidenu? Vajadzētu runāt ar uzvarētāju.
Viņš piedalījās svētdienas raidījumā, tāpēc mums ir Gregs Šulcs.
Gregs Šulcs.
Aleks! Sveicu ar atgriešanos!
-Čau! -Sveika!
Mazs brīdinājums.
Gatavojoties tam koronavīrusam,
mēs ierīkosim studiju katram mājās.
Studijas mūsu mājās?
Jā. Katram gadījumam, ja ar vīrusu kļūs sliktāk,
-un tas nebūs uzbāzīgi. -Ak dievs!
Nu, es nedomāju, ka tas ir vajadzīgs.
Bet... Atvaino!
Protams.
-Sveika! -Sveiks!
Nu, es...
Nedomāju, ka tu šodien būsi. Nedevi nekādu ziņu.
Nez kāda tad ir sajūta!
Klau, es palikšu tepat, līdz atradīsi sev citu producentu.
Labi.
Vai līdz brīdim, kad tevi izslēgs. Kas nu būs pirmais.
-Sveika, Aleks! -Čau!
Es tikai gribēju pārliecināties, pirms tur izejam.
Mēs esam profesionāles, pareizi?
Protams.
-Lieliski. Tiksimies studijā! -Labi.
Ak dievs!
Labi. Sākam.
Jā gan.
Man ir sižets par to, kas notika nedēļas beigās.
Vai tu varētu to ievadīt?
Katrā ziņā. Protams.
Tā, tauta!
Pēc piecām, četrām, trim...
12. ieraksts.
Mēs tikko uzvarējām ar lielu atrāvienu, pateicoties jums.
Labrīt! Pēdējās ziņas par vakardienu.
Pēc Džo Baidena izšķirošās pirmsvēlēšanu uzvaras Dienvidkarolīnā nedēļas nogalē
bijušais Indiānas Sautbendas mērs Pīts Būtedžedžs izstājās
no cīņas par Demokrātu partijas nomināciju...
Gatavībā pamatmateriālu! Aiziet!
...ka ar prieku prezidenta amatam atbalstīšu Džo Baidenu.
Pēdējās ziņas par šo nakti - ASV teritorijā ir apstiprināts otrais
ar koronavīrusu saistītais nāves gadījums.
Tas pat nešķiet reāls - tas koronavīruss.
-Tas ir nekontrolējams. -Nu...
'89. gadā ASV teritorijā bija Ebolas vīruss, bet mēs neko nezinājām.
Par to bija Ričarda Prestona grāmatā.
-Jā. -Neticami.
Vai spēj iedomāties, ka mums tas atkal būtu jāpārcieš?
-...ar Aleksu Līviju... -Otrā kamera, sagatavoties kustībai!
-...un īpaši pieaicināto Loru Pītersenu. -Un tekstu Aleksai.
Paldies, ka šajā pirmdienas rītā esat ar mums.
Un paldies, Lora, ka atkal mums pievienojies.
Beidzot ir mana kārta sēdēt tev blakus.
Man arī prieks.
Nedēļas nogalē daudz jaunumu.
Tos Covid-19 testus neizdevās dabūt.
Kādēļ jums vajag Covid testus?
Vai tu ziņas neskaties?
Un to, ko varam darīt, lai koronavīrusa izplatīšanos mazinātu, mums pastāstīs
UBA galvenā medicīnas korespondente dr. Gvena Zīgersa-Botama.
-Sveikas! -Sveika!
Galvenajam sanitārajam ārstam taisnība.
Daži cilvēki ir pārsteigti, uzzinot,
cik ilgi būtu jāmazgā rokas.
Tāpēc nodemonstrēsim!
-Paņemiet mazliet ziepju! -Labi.
Paņemiet starp plaukstām un saberzējiet!
Lai tiek visās krociņās!
CDC rekomendē mazgāt rokas apmēram 20 sekundes.
20 sekundes?
Tas ir apmēram tik ilgi, lai divreiz nodziedātu dzimšanas dienas dziesmiņu.
Tas ir... Lora izskatās šokēta.
Jā, esmu. Tas tiešām ir ilgi.
Tas ir il... Cik ilgi tu mazgā rokas?
-Vismaz 30 gadus. -Nu, tad tev...
viss ir kārtībā.
Pūcei aste ir uzziedējusi.
Jā. Mēs varētu sacerēt pašas savu roku mazgāšanas dziesmiņu.
-Nebūtu jāuztraucas par autortiesībām. -Ak kungs! Jā, aiziet!
-Labi. -Tu sāc.
Mazgājam rokas mēs Morning Show
Tīru roku lai citiem var dot
Kad daktere Gvena teic: saberzē!
Mēs viņai nesakām "nē"
Jā! Nu tālāk lai notiek šis šovs!
-Vēlreiz! -Ak kungs!
Mazgājam rokas mēs Morning Show
Tīru roku lai citiem var dot
Kad daktere Gvena teic: saberzē!
-Nesakām "nē" -Mēs viņai nekad nesakām "nē"
Nu tālāk lai notiek šis šovs!
Vareni. Labāk paliksim pie tā, ko darām.
Ko teiksi par to?
Kad beigšu ārstēties, aizbrauksim uz Disnejlendu!
MONTOKAS REHABILITĀCIJAS UN PRASMJU CENTRS
-Tā ir bērniem, Hel. -Jā, bet mēs nekad nevarējām būt bērni.
Es tieši mašīnā par to domāju.
Vai atceries to vienīgo reizi, kad aizbraucām brīvdienās?
Jā, tie bija murgi. Mamma ar tēti Epkotā piemāvās.
Jā, bet mēs uzvestos pareizi. Mēs nedzertu.
Es nevaru tā tikt prom. Tu zini.
Man bija ļoti grūti dabūt šodienu brīvu.
-Un man tuvojas superotrdiena un... -Es saprotu.
Tam nav noteikti jānotiek tā.
Paņemsim garu nedēļas nogali.
Kūperstauna ir tepat netālu.
Mēs varētu aizbraukt uz pludmali.
Ja? Tad man būtu kaut kas, ko gaidīt.
Hel, vai vari, lūdzu, izbeigt?
Es tevi mīlu, bet es nevarēšu tevi satikt, kad nāksi ārā.
Es nevarēšu ar tevi runāt, kad nāksi ārā.
Es vienkārši nevaru. Es nevaru iet atpakaļ.
Man bija pietiekami grūti tikt tur, kur esmu, un es vienkārši... nevaru.
Es pat netieku galā pati ar savām problēmām.
Un es gribu, lai tev ietu labi un mammai, bet es...
Man neliekas, ka runāties būtu laba doma.
Nē, tu nedrīksti...
Tu nedrīksti tā darīt. Tu nedrīksti... Nedrīksti mani te atstāt.
Tu teici, ka gribi izārstēties. Šī vieta ir labākā.
Es izpētīju, velns parāvis! Ej un ārstējies!
Nē, kāda jēga iziet rehabilitāciju,
ja mana ģimene te pat nebūs, kad nākšu ārā?
Kāda jēga tikt no tā vaļā? Ej ellē!
-Hel, es braucu prom. Neseko man! -Es te nepalikšu.
Nē, ei, ei! Ei!
-Es neiešu tur iekšā! -Klau...
-Ak dievs! -Es neiešu tur iekšā.
Es nevaru tevi piespiest. Es ceru, ka to darīsi.
Es gribu, lai tu izveseļojies, bet es nevaru tevi piespiest.
Tu esi pieaudzis cilvēks.
Es par šo vietu esmu samaksājusi. Vienkārši...
Vienkārši izdomā! Es aizbraucu, un tu nevari braukt līdzi.
Tad ko - tu mani te ieslodzīsi?
-Es neieslogu. -Pati savu brāli!
Ko tu gribi? Gribi naudu? Man ir nauda.
-Nē... -Ņem! Te ir daži simti dolāru.
Es neuztraucos par sūda naudu. Brauc mājās vai ko!
Ei, varbūt man paņemt šo sūda naudu, nopirkt narkotikas un pārdozēt.
Tad tev mani vairs nebūs jāsatiek,
-jo būšu miris! -Beidz man draudēt!
Izbeidz! Tā ir tava dzīve!
Ej iekšā, neej iekšā - es nez...
Vienkārši...
Tā ir tava dzīve.
Izdomā, ko tu ar to gribi iesākt.
-Vairāk riskam ir pakļauti vecie cilvēki. -Atvainojos.
Un es gribu, lai man piezvani, ja mugura sāk sāpēt atkal.
Labi. Liels paldies, Gvena.
-Neiebilsti? -Nē. Nāc iekšā!
VIESIS
Tātad...
Vai gribi runāt par to Miča lietu?
Vai atceries to vakaru, kad daudzi no mums aizgāja skatīties
Bring in 'da Noise, Bring in 'da Funk?
Tur biji tu, tur biju es un Džo, Sidnijs...
-Megija... -Nē, jā. Es atceros.
Bija jautri.
Jā. Bija.
Kāpēc es tev nepatīku? Ko es izdarīju?
Tev nav ne jausmas?
Nē. Nē.
Zinu tikai to, ka vienu dienu mēs bijām draudzenes,
bet nākamajā tu izlikies, ka mani pat nepazīsti.
Tiešām? Vienu dienu tu man pēkšņi vairs nepatiki?
Vai tu atceries, kas ap to laiku notika?
Jā, atceros. Un tas tev bija ļoti smagi.
Un tev vajadzēja savu telpu.
Man vajadzēja savu telpu? Vai es tev to teicu?
Nē.
Bet tik tuvas mēs nebijām.
Mēs bijām pietiekami tuvas, lai ietu uz Bring in 'da Noise, Bring in 'da Funk.
Tovasar tu biji vakariņās manā mājā daudzas reizes.
Nu, es biju draugos ar taviem draugiem.
Un es tikko biju atbraukusi uz Ņujorku. Es tikai zināju, ka tu man patiki.
Man bija panākumi.
Tev tas lielā mērā bija vienīgais nosacījums.
Oho! Tu tiešām tā domā?
Nu, mēs vairs nebijām draudzenes,
kad man viss aizgāja pa pieskari, vai ne?
Tāpēc viss, ko es zinu: tu satusēji ar maniem draugiem un tev patīk runāt.
Un voilà - pasaule zina visas manas privātās lietas.
Jā.
Laikam tev taisnība. Es tiešām par to runāju.
Tās bija tenkas.
Visi par to runāja.
Ak vai! Tolaik tenkot nešķita tik nepareizi.
Tāpēc, ka tolaik neviens vēl netenkoja par tevi.
Un pieņemu, ka tu nedomāji neko ļaunu, bet...
mēs esam tas, ko darām.
Jā.
Žēl, ka mēs to nenoskaidrojām agrāk.
Ko tu būtu teikusi?
Ja es tev tolaik jautātu, vai esi tenkojusi?
Droši vien būtu to noliegusi.
Jā.
Man tiešām patika šodien vadīt ar tevi raidījumu.
Patiešām.
Un būtu bijis jautri,
ja mēs būtu draudzējušās šos pēdējos gadus.
Man ļoti žēl, ka es to salaidu dēlī.
Hei!
Arī es par tevi klačojos.
Nu, paldies tev par to.
UBA SUPEROTRDIENA
DEMOKRĀTU SACĪKSTE 2020
Un pēc piecām, četrām, trim...
Ir 2020. gada 3. marts, un kas šī par superotrdienu!
Mans pirmais viesis ir televīzijas gigants,
vizionārs, humānists
un, kā jau visi aģentūras priekšnieki, stulbenis,
bet viņš ir mūsu stulbenis.
Sagaidīsim UBA izpilddirektoru un vīru, kurš aizslēdza durvis!
Korijs Elisons.
Tieši tā.
Nu...
Pasvingo, vecīt! Korij, laipni lūgts.
Tikai izstaipu tavā vietā kājas.
-Korij, es ķeršos uzreiz pie lietas. -Labi.
Kāpēc straumēšanas pakalpojums un kāpēc tagad?
-Kāpēc tagad? Nu, tagad es dzīvoju. -Jā.
-Un kāpēc UBA straumēšanas pakalpojums? -Jā.
Tāpēc, ka es ticu tam, ko mēs darām, Pīter, un satura spēks mani pakļauj.
Oho! Nu, mācītāj, vai drīkstu tad pajautāt tā?
Kāpēc daži to nenovērtē,
-kā, piemēram, šis pamuļķis? -Nu...
Vai tā ir tāda skaudīga izrunāšanās?
TV NO VIRSOTNES - BEDRĒ
Katram ir tiesības uz viedokli.
-Žēl gan. -Jā, bet es tiešām domāju...
Vai zini stāstu Princese uz zirņa?
-Protams. -Jā.
Jā, tā sauc krievu ierakstīto Donalda Trampa seksa video.
Pareizi?
Tas nav tas, par kuru es domāju.
Visi šie žurnālisti domā,
ka citi visapkārt slēpj zirņus.
Un, ja vien viņi būs tie, kas zirni atradīs
un pierādīs, ka ir tik jutīgi,
ka tas viņiem nospiedis sānus un nav ļāvis aizmigt,
tad panāks, ka pasaule viņus uzskatīs par karaļiem.
Tikai viņi nezina, kur tie zirņi ir,
tāpēc izturas, it kā viss viņiem spiestu sānus, cerībā, ka reiz uzminēs pareizi.
Tu burtiski izrāvi man vārdus no mutes.
Korij, vai Megijas Breneres grāmata tevi vispār uztrauc?
No tā, ko esmu lasījis, tas ir nelāgi, maigi izsakoties.
Bet kā aģentūras pārstāvi mani tā neuztrauc.
Patiesībā...
es gribētu uzaicināt Megiju uz UBA vai UBANC uz interviju.
Mēs ar prieku viņu uzņemtu jebkurā laikā.
Jūs dzirdējāt. Šķiet, šī ir sensacionāla ziņa.
Un es pat neesmu drošs, vai drīkstam tādas paziņot.
Mums aizvien būs lielas nepatikšanas,
un daudziem tas būs sāpīgi.
Ak dievs! Meredita!
Divas reizes divos mēnešos, Meredit? Tu ko - mani izseko?
Sveiks! Jā, smieklīgi.
Kā tev iet? Vai tu...
Jenko!
Ko?
Nespēju noticēt, ka ar tevi saskrienos te.
Ko? Par šo vietu taču tev izstāstīju es.
Un ko tu... Tas ir, ko jūs tagad darīsiet?
Mēs gribējām iet prom no centra.
Tas nekas. Es varu jums pievienoties vēlāk.
Ja vien neesi aizņemts?
...mazāk nekā par 10 dolāriem.
Labi, tātad jūs saņemsiet 12 Whitetail Cutlery nažus.
Šo zīmolu piedāvājam jau gadu desmitiem.
Vispār es sāku tos tirgot, kad piedalījos šovos.
Sveiks!
Vai gribi, lai pajautāju, kāpēc jūties slikti?
Nē. Īsti ne.
Redzēju tevi pie Bularda. Tu biji tiešām labs.
Paldies, ka pamanīji.
Tātad tu zini, kā piedāvāju uzaicināt Megiju.
Jā. Viņa piekrita?
Vai tu to izdarīsi?
Intervēsi viņu pirmdienas vakarā?
Iznāk tā grāmata,
un, kaut teicu, ka mani tā neuztrauc,
tomēr uztrauc gan.
Un zinu, ka uztrauc arī Aleksu.
Mēs to vēl neesam lasījuši, bet tu dabūtu signāleksemplāru.
Kāpēc es?
Tāpēc, Bredlij, ka es zinu - tu būsi taisnīga.
Labi. Es to varu.
Paldies. Es noorganizēšu.
Atā!
-Īpaši šeit. -Cik ir pulkstenis?
-Es nezinu. -Man būtu jāiet.
Tu re! Laikam ir jau vēls.
-Es braukšu prom nākamnedēļ. -Nu beidz!
Bet varbūt tu gribi satikties vēlreiz?
-Nezinu. -Tam būtu jābūt pirmdien.
Nē, pirmdien es nevaru. Varu otrdien.
-Nē, tā ir vienīgā diena, kad tieku. -Nē.
-Vai nevari pārplānot? -Nē, tiešām nevaru.
Nu beidz! Kas tev tik svarīgs?
Es iešu uz piemiņas pasākumu.
Tu taču neiesi uz Miča Keslera piemiņas pasākumu, ko?
Iešu.
Iešu. Es ilgi ar viņu kopā strādāju.
Viņš izvaroja manu draudzeni.
-Jā. Man žēl, ja? -Viņš izvaroja Hannu.
Un tu viņu pieminēsi?
Es zināju, ka tev tā būs smaga tēma,
tāpēc negribēju par to runāt, ja?
Kā tas, ka man nepasaki, kaut ko vērš par labu?
Nē, nevērš, bet es... Uz kurieni tu ej?
Es paskaidrošu, kāpēc tas ir svarīgi, ja ļausi.
Viņš nogalināja manu draudzeni!
-Nenogalināja. Viņa pārdozēja. -Man prieks, ka viņš ir miris.
Es tikai ceru, ka drīz sekos arī Freds Miklens ar saviem 119,2 miljoniem.
Viņam tie varētu būt jāatdod, jo Hannas tēvs un aģentūra ar viņu tiesājas.
Es zinu. Kurš, tavuprāt, par to maksā? Hannas tētis?
Ko? Ko tu runā?
Es pret viņu izturējos tik briesmīgi tonakt, kad viņa nomira.
-Man kaut kas bija jādara. -Klēra!
Tu nevari notikušajā vainot sevi.
-Nemāci mani, ko darīt. Paldies. -Ko tu dari?
Ko tu dari? Uz kurieni tu ej? Klēra? Klēra, nu beidz!
Pasauciet, ja ko vajag.
Un, ja jums vajadzēs pārtraukumu, kāds jūs izvedīs ārā.
Jā, labi. Paldies.
GULTAS NEPAREIZĀ PUSE MEGIJA BRENERE
DŽEKSONE BREDLIJA
LĪVIJA ALEKSA
"Viesuļvētra Aleksa bija ne tikai kā leģenda.
Viņa bija kā nometnes ugunskura šausmu stāsts.
Mičs Keslers un Aleksa Līvija bija nešķirami.
Līvija viņa trūkumus nemanīja. Ja Keslers ko darīja, tas nevarēja būt nepareizi.
Neviens nebūtu varējis paredzēt, ko Līvija ieraudzīja, verot viņa ģērbtuves durvis."
PIEKTĀ NODAĻA LĪVIJA
Ak dievs!
"Un tajā Čīles viesnīcas numurā
Keslera un Līvijas ētera un ārpusētera seksuālā spriedze guva piepildījumu.
Nevienam nav perfekta reputācija, bet Līvijai tā ir zaudēta."
Nezini, vai Miča piemiņas pasākums tomēr notiks?
Cik es zinu, jā.
Man liekas - tā nebūtu laba doma
tev tagad atrasties starp daudziem cilvēkiem.
Un nedomāju, ka tu Mičam esi to parādā.
Tev vairs nav pienākums mani aizstāvēt.
Mičs nekad nepārstāja mīlēt beisbolu.
Un man gribētos domāt, ka tagad viņš ir kopā ar mammu un tēti...
un atgriežas mājas bāzē.
Aicinu jūs svinēt.
Priecāsimies, atceroties Miču.
Lai Dievs tevi svētī, Mičij!
Ar cieņu - tēvocis Maiks.
Es zinu, ka visi grib izlikties,
ka nāve nav pats skumjākais notikums, kas dzīvē atgadās.
Un visi grib smieties, dejot, dziedāt, priecāties un...
Jo Mičs tā būtu gribējis.
Šī ir dzīves svinēšana, vai ne?
Man jums ir jāsaka...
ka man no tā kļūst slikti.
Ja kādam no jums būtu interesējis -
kaut attāli -, ko Mičs gribēja,
vai zināt, kad būtu bijusi īstā reize par to parunāt?
Nezinu. Varbūt tad, kad viņš vēl bija dzīvs?
-Nu jau pietiks! -Starpsaucieni.
Kāpēc jūs tā baidāties no tā, ka cilvēks saka, ko domā?
Nu,
paklau, Mičs nebija ideāls cilvēks.
Viņš, piemēram, nebija labs šoferis.
Ak vai! Es zinu. Par agru.
Vai zināt, kurš par to būtu smējies?
Jaunais Mičels par to būtu smējies.
Varbūt pasaulei ir jābeidz spēlēties ar cilvēku dzīvi.
Varbūt ir jābeidz cilvēkus nosodīt
par to, ka viņi pasūta kaut ko no citas lappuses seksuālajā ēdienkartē.
Beidziet izturēties pret cilvēkiem kā pret vienreizlietojamu plastmasu,
jo iespējams, ka jūs viņus vairs nesatiksiet.
Bet kaut kur Austrumos ir mirušu izvirtuļu kalns.
Un kādudien mūsu visu miršanas apliecībās būs rakstīts:
"Nāves iemesls: izslēgšanas kultūra."
Ak dievs!
Man ļoti žēl, ka tas ar tevi notika, Mič.
Man ļoti žēl...
ka mēs tā arī nesalīgām mieru.
Tu man biji labs draugs...
ilgu laiku.
Ilgu laiku.
Pie velna viņus!
Sveika!
Paola! Man tāds prieks, ka varēji atbraukt.
-Paldies. Paldies par biļeti. -Nav, par ko.
Tāda dīvaina sajūta - būt viņa bērēs, kad viņa te nav.
Traka pasaule. Bet man prieks, ka te ir viena draudzīga seja.
Vispār Mičs...
Es apsolīju Mičam,
ka iepazīstināšu tevi ar īstajiem cilvēkiem šajā jomā,
kad būsi gatava.
Esmu metusies darbā, kopš Mičs nomira.
Bet es vēl neesmu gatava.
Šis ir ļoti emocionāls laiks,
un es padošu ziņu, kad būšu gatava ievilkt jaunu elpu.
Labi. Es tikai nezinu,
cik ilgi cilvēki vēl atbildēs uz maniem zvaniem.
Tāpēc varbūt tu varētu vilkt to elpu mazliet ātrāk.
Labi. Paldies.
-Atvaino mani uz mirkli, ja? -Protams.
Atvainojiet!
Es atvainojos, ka pārtraucu.
Es nedomāju nākt, bet...
man bija sajūta, ka tas ir jāizdara
un jāpasaka daži vārdi par Miču
un to, ko viņš man nozīmēja.
Peidža, lūdzu, pieciet mani!
Daži...
Atvainojiet!
Daži cilvēki nekad nav apmierināti.
Un...
ar "apmierināti" es domāju - gandarīti.
Pie viņiem es pieskaitu arī sevi.
Vajag...
Un vienmēr ir "vajag". Viss vienmēr sākas ar "vajag".
Vajag vienmēr tiekties pēc kā vairāk.
Vajag vienmēr tiekties pēc tā, lai nokļūtu uz nākamā pakāpiena.
Vajag vienmēr gribēt vairāk.
Bet, ja viss laiks paiet, gribot ko vairāk, tiecoties pēc kā vairāk,
neatliek laika, lai...
dzīvotu.
Mičs pieņēma nepiedodamus lēmumus.
Un...
Jā.
Es aizbraucu uz Itāliju satikt Miču.
Es redzēju viņu tajā dienā, kad viņš nomira.
Un es gribēju, lai jūs zināt,
ka viņš tiešām sāka saprast savas rīcības sekas.
Viņš bija nožēlas pilns.
Viņš gribēja dzīvot labāk. Viņš gribēja būt labāks.
Un es zinu, ka ar to nepietiek. Un nekad nepietiks. Nekad.
Bet es tikai gribēju, lai jūs to zināt.
Un es gribēju, lai viņu atcerētos arī tā dēļ.
Mičam bija skaista ģimene
ar diviem skaistiem zēniem un sievu, kuru viņš zināja, ka nav pelnījis.
Peidža!
Man ir ļoti žēl par to visu.
Pasaki tu man!
Todien, kad pirms gada tevi intervēju, aizgāju arī uz līdzekļu vākšanas pasākumu
pie Aleksas, kur viņa man stāstīja, ka ir tev mācījusi,
kā vislabāk nonākt līdz Ešlijas Braunas patiesībai.
Viņa sevi pozicionēja kā tādu... feminisma paraugu.
Tu esi patiesības paudēja. Vai tā bija?
Ne gluži.
Nu lūk!
Vai tu to skaties? Aleks!
Aleks! Atzvani man!
Vai zini, kā es dabūju šo darbu?
Es nojaušu.
Jā, tā šķiet.
Bet par to tu grāmatā neuzrakstīji.
Nevar uzrakstīt par visu.
Vispār es biju mazliet vīlusies.
Varbūt tu gribētu to izstāstīt tagad.
Diezgan interesants stāsts, tev tā nešķiet?
Lūdzu! Nekautrējies! Saviem vārdiem.
Labi. Cik nu es atceros,
tava kandidatūra Miča aizstāšanai ne tuvu netika apspriesta.
-Un kas notika? -Un tad Aleksa Līvija,
spēlējot kaķi un peli, kā viņa bieži mēdz darīt,
pilnīgi no zila gaisa paziņoja, ka otra vadītāja būsi tu.
Un tas aģentūrā visus absolūti nošokēja,
bet Aleksa viņus bija iedzinusi stūrī
un viņi no tevis nekādi nevarēja tikt vaļā, tāpēc...
Redzi, tas ir interesants stāsts.
Un patiess.
Tad kāpēc to nenodrukāji?
Nu labi, ja gribi par to parunāt.
Tu man meloji, kad es tevi intervēju.
Tu nepateici neko no tā, ko es tikko teicu un tu atzini par patiesu.
Nē, tev taisnība. Šķiet, es meloju.
Un es negribēju, lai citi zinātu manas privātās lietas.
-Jā, nu... -Tāpēc tagad es neizskatos diez ko labi.
Tomēr domāju, ka esmu strādājusi diezgan labi
un, ja nebūtu viņas, man šādas iespējas nebūtu.
Es prātoju, kāpēc tik liela tavas grāmatas daļa ir veltīta
Aleksas un Miča Keslera labprātīgajām attiecībām.
Protams, tie ir ārlaulības sakari. Es saprotu.
Bet šajā brīdī tas šķiet dīvaini.
Un ir neskaitāmas šausmu lietas, ko Mičs ir izdarījis un par ko tu raksti,
un tas šķiet pamatoti.
Bet kāpēc ievilkt tajā Aleksu?
Vai tev ir kaut kas personisks pret Aleksu Līviju?
Nē. Nē, nav.
Patiesībā es...
Es šo to neizpaudu, jo šķita, ka tas būtu nejauki.
Tiešām? Oho! Nu...
-Tu tā saki, bet... -Tā, tu mani pamudini?
Es pateikšu.
Nupat pirms mēneša es biju Lasvegasā, kur, kā zinu, biji arī tu.
-Labi novadīji debates, starp citu. -Paldies.
Un es sēdēju savā viesnīcas istabā vēlu vakarā -
vakarā pirms debatēm - un nodarbojos ar savām lietām,
kad pēkšņi pie manām durvīm klauvēja tava kolēģe,
pilnīgi kā bez prāta.
Aleksa?
-Viņa bija kā bez prāta? -Kā bez prāta.
Es to nesaku kā nosodījumu. Tas bija fakts.
Viņa prasīja, vai man nav manas grāmatas eksemplāra.
Es teicu, ka nav.
Vai viņa pateica, kāpēc?
Viņa gribēja zināt, vai esmu iekļāvusi to, ka viņa ir pārgulējusi ar Miču Kesleru.
Es teicu, ka esmu.
Un ko viņa gribēja, lai dari?
Lai to izņemu.
Tātad sieviete, kuru pazīsti ļoti sen,
atnāca pie tevis ārkārtīgi satraukta par kļūdu,
kuru bija pieļāvusi pirms cik gadiem?
Desmit, bet viņa ir žurnāliste...
Labi. Tā bija kļūda, ko viņa bija pieļāvusi pirms 10 gadiem.
Un viņa bija ārkārtīgi satraukta un lūdza, lai to izņem,
bet tu vienalga to publicēji?
Kurš ir sliktākais cilvēks, ar ko esi pārgulējusi tu, Megij?
Vienkārši interesē.
Cik briesmīgs cilvēks esi tu?
Bredlij,
mana grāmata ir par pagrimušu aģentūru, kas slēpj seksuālus pārkāpumus.
Burtiski nepiedienīgas uzvedības litānija.
Un, jā, ir daudz stāstu, kuri arī atklāj patieso Aleksu Līviju.
Es piekrītu. Un tu prasi atbildību no aģentūras,
bet interesanti, ka Aleksa ir uz šīs grāmatas vāka.
Un šī Aleksa Līvija ir sieviete, kura deva man šo darbu.
Jauki no viņas puses, vai ne?
Bet viņa to nedarīja tevis dēļ, Bredlij. Viņa to darīja savā labā.
Nav iespējams nokļūt tur, kur viņa ir, kalpojot citiem.
Es zinu, ka tu to zini.
Tu sēdi te tāpēc,
ka izdod grāmatu, kas piesaista ļoti lielu uzmanību,
ar piecus, 10, 15 gadus seniem stāstiem.
Bet tas stāsts, kuru tu nepublicēji, ir stāsts par mainījušos sievieti,
kura atnāca pie tevis un lūdzās pēc apžēlošanas, bet tu viņu atraidīji.
Tā vietā tu viņu uzliki uz grāmatas vāka.
Tu taču zini, ka mēs ar Aleksu izstāstījām
par Fredu Miklenu - šeit pat, šajā aģentūrā.
Ka mēs riskējām ar savu karjeru tikai, lai pavēstītu patiesību.
Jā, es zinu, ka to zini, jo mēs tevi apsteidzām, vai ne?
Tieši tā.
Šajā grāmatā ir daudz stāstu par Aleksu Līviju,
bet es domāju, ka tā ir vecā Aleksa Līvija.
Un es domāju, ka cilvēki mainās.
Es domāju, ka cilvēki aug.
Zinu, ka es attīstos. Interesanti, vai arī tu.
Man saka - ir laiks reklāmai.
Pēc tās mēs turpināsim sarunu ar Megiju Breneri.
MUMS, SIEVIETĒM, JĀPALIEK AR #ALEKSALĪVIJA!
ALEKSA LĪVIJA IR PELNĪJUSI LABĀKU ATTIEKSMI
Kas, pie velna?
VIENMĒR MĪLĒŠU #ALEKSALĪVIJA.
#ALEKSALĪVIJA JOPROJĀM MANA VARONE.
TIE, KAM ALEKSA LĪVIJA NEPATĪK TĀ DĒĻ,
KO IZDARĪJA MIČS KESLERS, IR SLIMI
DAŽIEM ŽURNĀLISTIEM VIENMĒR CITI JĀPAZEMO.
Jūs laikam jokojat.
PIEDOD, MEGIJ, MĒS JOPROJĀM MĪLAM ALEKSU
#ALEKSALĪVIJANAVIZSLĒGTA VEICINĀSIM ŠO!
Paldies dievam!
Ak dievs!
Tu esi interesanta meitene, Bredlij.
Kas manī ir tik interesants?
Pirms pāris mēnešiem, kad iepazināmies,
tu runāji tikai par to, cik ļoti tev Aleksa nepatīk
un ka viņa ir netaisnīga.
Nē. Es neteicu, ka man Aleksa nepatīk.
Nu, tuvu tam.
Bet galvenais, ka šovakar tev bija iespēja viņu norakt,
bet tā vietā tu īpaši centies viņu aizstāvēt.
Un, to darot, tu noraki cilvēku, kurš ir uzrakstījis grāmatu,
kurā ir tas viss, ko tu gribēji celt gaismā.
Kā to visu lai saprot?
Es tiešām ticu visam, ko teicu.
Vienkārši... Man tiešām neliekas, ka Megija būtu taisnīga.
Un tas, ko es izjūtu pret Aleksu, ir mazsvarīgi.
Tas bija sasodīti iespaidīgi.
Tu esi iespaidīga daudzējādā ziņā.
Paldies. Tas ir labāk nekā "interesanta".
Zini, saistībā ar manu sirds slimību un Covid
es došos uz savu māju Montānā uz mēnesi vai diviem,
līdz tas beigsies.
Jā. Jā, kā tad. Tas ir prātīgi.
Bet man tevis pietrūks. Ļoti.
Padomā, vai tu nevarētu atbraukt un palikt pie manis.
Bet man piecas dienas nedēļā jābūt televīzijā.
Tad atsakies no tā! Manis dēļ.
Man nepatīk, ka mana sieviete strādā.
Tu runā nopietni?
Nē. Nē taču.
Man rančo ir neliela studija.
Nē. Ne par to.
Vai esmu tava sieviete?
Nu, es tev nemelošu.
Tu tiešām mani mazliet biedē.
Nu labi.
Bet jā.
Kaut kas uz to pusi.
-Tiešām? Īstajā brīdī. -Tūlīt atgriezīšos.
Labi. Būšu guļamistabā.
-Sveiks, Harij! Kā varu palīdzēt? -Kāds jums iepriekš atstājis šo.
Paldies. Tūlīt tev ko atnesīšu. Pagaidi mirkli!
Kad tas tika atstāts?
Nezinu. Pirms manas maiņas. Varbūt pirms piecām sešām stundām.
Vai vari noskaidrot? Tas tiešām ir svarīgi.
-Protams. -Paldies.
Ak dievs!
ZVAIGZNĒM ATĻAUJ DARĪT JEBKO. ALEKSA LĪVIJA TAM IR PERFEKTS PIEMĒRS.
NESPĒJU NOTICĒT, KA ESAM DIEVINĀJUŠI ALEKSU LĪVIJU
Nē.
VAI NEVAR BEIGT RUNĀT PAR TIEM MORNING SHOW CILVĒKIEM?
NOPLUDINĀTAIS MATERIĀLS PAR ALEKSU LĪVIJU IR MILZU FUI
Velns!
Ko citu var pateikt kā: "Oho!"
Bredlija Džeksone mūs ellīgi labi pārliecināja,
ka Aleksa Līvija ir mainījusies
un ka mums nevajadzētu viņu vērtēt pēc pagātnes.
Bet šis notika tikko.
Es aizbraucu uz Itāliju satikt Miču.
Es redzēju viņu tajā dienā, kad viņš nomira.
-Dienā, kad viņš nomira? -Ak dievs!
Man likās, ka viņiem attiecību vairs nav.
Tika teikts, ka tas bija pirms 10 gadiem.
Nerunājot par to, ka viņa pakļāva kolēģus nāvējoša vīrusa briesmām.
Tas liek uzdot dažus ļoti neērtus jautājumus.
Kāpēc viņa uzturēja saikni ar zināmu seksuālu varmāku?
Un kā Keslers patiesībā nomira?
Sākumā Džefrijs Epstīns...
Ak dievs!
Ko? Kas, pie velna?
Slimnīcā nav vietas.
Mēs taisām teltis ārpusē pie slimnīcas,
lai aprūpētu pacientus un...
Ak dievs!
Dag, kas, pie velna? Kas notiek?
Prieks dzirdēt tavu balsi.
Tu naktī nokriti un sasiti galvu.
Tevi atrada Čips.
Viegls smadzeņu satricinājums. Un man žēl par to otru lietu.
Jā. Mani izslēdza.
Nu, jā. Bet...
Tev nepateica?
Ko? Nepateica ko?
Vajadzētu, lai to pasaka ārsts.
Nē. Pasaki, Dag! Tu mani biedē. Pasaki!
Uzņemšanā tev veica analīzes
un atklāja, ka tev ir Covid.
Velns!
Tulkojusi Inguna Puķīte